Герменевтика
Герменевтика (грек тилинде hermёneutikе түшүндүрүү, талкуулоо) – котормочулук, түшүндүрүүчүлүк өнөрү (Гермес – байыркы грек мифологиясында кудай менен адамдардын ортосундагы ортомчу болгон), байыркы доордун, Библиянын ж. б. эзелки классикалык тексттерди (көптөгөн символдорун, кыйытып, каймана айтылгандарды) талдап чечмелөө теориясы. Кайра жаралуу заманы калыптангандан тартып, антикалык маданий эстеликтерди заманбап маданияттын жандуу тилине которуу классикалык филологиянын өзгөчө өнөр тармагы катары карала баштаган. Герменавтика – түшүнүүнүн жана түшүндүрүүнүн окуусу. 19-кылымдан тартып рух жөнүндөгү илимдин методологиясы болуп калды. 
Тил илими

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4